31986D0131
L 101/40
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 11 март 1986 година
за изменение на Решение 83/471/ЕИО относно Контролния комитет на Общността за прилагане на скàлата на Общността за класификация на кланичните трупове на възрастни говеда
(86/131/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1208/81 на Съвета от 28 април 1981 г. относно определяне на скàла на Общността за класификация на кланичните трупове на възрастни говеда (1), и по-специално член 5, параграф четвърти от него,
като има предвид, че Решение 83/471/ЕИО на Комисията (2), изменено с Решение 84/375/ЕИО (3), определи правила относно проверките на място, извършвани от Контролния комитет на Общността, посочен в член 5 от Регламент (ЕИО) № 1208/81;
като има предвид, че поради разширяването на Общността и натрупания опит е необходимо да се изменят тези правила, по-специално относно състава на комитета и честотата на проверките на място; като има предвид, че въз основа на това е необходимо да се измени Решение 83/471/ЕИО;
като има предвид, че мерките, предвидени в настоящото решение, са в съответствие с със становището на Управителния комитет по говеждо и телешко месо,
ПРИЕ НАСТОЯЩОТО РЕШЕНИЕ:
Член 1
Решение 83/471/ЕИО се изменя, както следва:
1.
В член 2, параграф 1, втора алинея думите „в областта на класифицирането на кланичните трупове и установяването на съществуващите пазарни цени“ се заменят от „в областта на класифицирането на кланичните трупове, установяването на съществуващите пазарни цени на правилата за интервенция“.
2.
Член 2, параграф 2 се изменя, както следва:
а)
в началното изречение думите „шест членове“ се заместват с думите „девет членове“;
б)
в първото тире думите „2 експерти на Комисията“ се заместват с думите „3 експерти на Комисията“;
в)
четвъртото тире се заличава;
г)
добавя се следното тире:
„-3
експерти от други държави-членки“.
3.
Член 3, параграф 2 се заменя със следния текст:
„2. Проверките на място се извършват най-малко веднъж на две години във всяка държава-членка и при необходимост могат да бъдат последвани от допълнителни посещения. В този случай съставът на комитета може да бъде редуциран.
Програмата на проверките се изготвя от Комисията след консултация с държавите-членки. Представители на посещаваната държава-членка могат да участват в процеса по извършване на проверките.“
4.
В член 3, параграф 4, думите „най-късно три седмици преди всяко посещение“ се заменят с думите „възможно най-рано преди всяко посещение“.
Член 2
Адресати на настоящото решение са държавите-членки.
Съставено в Брюксел на 11 март 1986 година.